Στάθμιση των προγνωστικών δεικτών επιβίωσης ALBI και PALBI σε ασθενείς με σταθερή μη αντιρροπούμενη κίρρωση ήπατος
Creators: name: Οικονόμου, Θεοδώρα Αχιλλέα
Publisher: name: Aristotle University of Thessaloniki
Year: 2018
Subjects: Μη αντιρροπούμενη κίρρωση ήπατος
Προγνωστικοί δείκτες
ALBI, PALBI
Decompensated cirrhosis
Prognostic scores

description: Σκοπός της διατριβής ήταν η εκτίμηση της ικανότητας των δεικτών ALBI και PALBI να προβλέπουν την έκβαση (θάνατος/μεταμόσχευση ήπατος) των ασθενών με σταθερή μη αντιρροπούμενη κίρρωση ήπατος, ποικίλων αιτιών χρόνιας ηπατοπάθειας. Μελετήσαμε τη βιβλιογραφία που αναφέρεται στην εισαγωγή και στάθμιση αυτών των δεικτών σε διάφορες ομάδες ασθενών, με ηπατοκυτταρικό καρκίνο, χρόνιες ηπατοπάθειες. Παρουσιάσαμε τα δεδομένα από τη δική μας μελέτη, σε 325 ασθενείς με σταθερή μη αντιρροπούμενη κίρρωση. Συλλέχθηκαν τα κλινικά και εργαστηριακά τους χαρακτηριστικά, μεταξύ των οποίων τα επίπεδα αλβουμίνης, ολικής χολερυθρίνης και η τιμή των αιμοπεταλίων. Υπολογίσθηκαν για κάθε ασθενή τα σκορ ALBI και PALBI. Ακόμη, εκτιμήθηκαν τα συμβατικά προγνωστικά σκορ, Child-Pugh (CTP) και Model for End stage Liver Disease (MELD). Οι ασθενείς παρακολουθήθηκαν και καταγράφηκε η έκβασή τους. Τα αποτελέσματα έδειξαν ότι τόσο τα CTP και MELD σκορ, όσο και τα ALBI και PALBI, είναι σημαντικοί παράγοντες που σχετίζονται με την έκβαση των ασθενών και αποδείχθηκε η προγνωστική τους ικανότητα. Τα ALBI και PALBI είχαν καλύτερη εμφάνιση από το CTP σκορ. Κατηγοριοποιώντας του ασθενείς μας σε τρεις ομάδες βάσει του ALBI σκορ ανιχνεύτηκε στατιστικά σημαντική διαφορά στο χρόνο επιβίωσης μεταξύ των ομάδων. Αντίστοιχα, η ομάδα των ασθενών με PALBI σκορ 3 σε σύγκριση με τους ασθενείς με PALBI σκορ 1 και 2, είχαν χειρότερη έκβαση και σημαντικά υψηλότερη συχνότητα επιπλοκών της κίρρωσης. Συμπερασματικά, οι νέοι δείκτες ALBI και PALBI σταθμίστηκαν στη μελέτη μας και μπορούν να χρησιμοποιηθούν για πρόβλεψη της έκβασης σε ασθενείς με σταθερή μη αντιρροπούμενη κίρρωση ήπατος.
description: The aim of the present thesis was the evaluation of the ability of ALBI and PALBI grades in predicting the outcome (mortality/ liver transplantation) of patients with stable decompensated cirrhosis with various etiology of liver diseases. We reviewed the literature regarding introduction and evaluation of these new scores in different types of patients, with hepatocellular carcinoma, chronic liver diseases. Then, we presented data from our prospective study of 325 patients with stable decompensated cirrhosis awaiting liver transplantation. Their clinical and laboratory characteristics were recorded including albumin, bilirubin levels, platelets. We estimated ALBI and PALBI grades for every patient. Conventional prognostic scores were also evaluated; Child-Pugh (CTP), Model for End stage Liver Disease (MELD). We followed them up and recorded their outcome. Beyond MELD and CTP, ALBI and PALBI grades proved significant factors associated with the outcome, and their predictive capability was established. ALBI and PALBI performed better than CTP score. Categorization of our patients into three ALBI groups detected statistically different survival times. Accordingly, PALBI grade 3 compared to those with PALBI grade 1 and 2 patients, had worse outcome and significantly higher frequency of cirrhosis-related complications. To conclude, ALBI and PALBI grades were validated and can be used to predict the outcome in patients with stable decompensated cirrhosis.